વર્ષ ૨૦૧૫ના મે મહિનામાં યોજાનારી લૉટરી માટે જાન્યુઆરી મહિનામાં કાર્યવાહી શરૂ કરવામાં આવનાર હોવાનું મ્હાડાના સિનિયર ઑફિસરે જણાવ્યું હતું.આ ઑફિસરે લૉટરી વિશે માહિતી આપતાં વધુમાં જણાવ્યું હતું કે ‘હજી બાંધકામ હેઠળ હોય એવાં મકાનોની લૉટરી નહીં યોજવાનું મ્હાડાએ નક્કી કર્યું છે. ઘણી વખત લૉટરીની વિધિ પાર પાડી હોય અને ફ્લૅટ્સ બંધાયા નહીં હોવાને કારણે જેમને લૉટરીમાં અલૉટમેન્ટ્સ કરવામાં આવ્યા હોય તેમણે ઘરનું પઝેશન મેળવવા માટે રાહ જોવી પડી હોય એવું બનતું હતું. અમે મકાનો તૈયાર થઈ જાય પછી જ લૉટરી યોજવાનું નક્કી કર્યું છે એથી જ અમે બાંધેલાં તૈયાર મકાનોની માહિતી મેળવવા આ મીટિંગ યોજી હતી.’